
A reziliencia és a pszichológiai distressz összefüggése az allergiákkal és a szomatikus tünetekkel küzdő serdülőknél

A kutatás célja a reziliencia és a pszichológiai distressz összefüggésének feltárása az allergiás és szomatikus tünetekkel küzdő serdülőknél, azokkal az egyénekkel szemben, akiknek nincsenek ilyen tüneteik. A kutatásban 181 serdülő vett részt (112 nő, 69 férfi), akik átlagéletkora 16 év. A résztvevők kérdőíves felmérés keretében töltötték ki a Serdülő Reziliencia Kérdőívet, a Penn State Aggodalmaskodás Kérdőívet, a Gyermek Szomatizáció Kérdőívet, valamint az Észlelt Stressz Kérdőívet. Az eredmények alapján szignifikáns összefüggés mutatkozott a reziliencia dimenziói, valamint a szomatikus tünetek között. A magasabb rezilienciával rendelkező serdülőknél alacsonyabb mértékben jelentkeztek a szorongással és stresszel összefüggő testi tünetek, mint az izomfájdalom vagy gasztrointesztinális problémák. Vizsgálatom kiemeli a családi összetartás és a társas támogatás jelentőségét az allergiás, a szomatikus és szorongásos tünetek kezelésében.



